Мәлік Отарбаев Түркістан облысы әкімінің орынбасары болып тағайындалды
"Мәлік Отарбаев Түркістан облысы әкімінің орынбасары болып тағайындалды" | "https://abai.kz/post/81039"
TITLE: Мәлік Отарбаев Түркістан облысы әкімінің орынбасары болып тағайындалды
URL: https://abai.kz/post/81039
META: "Мәлік Отарбаев Түркістан облысы әкімінің орынбасары болып тағайындалды" | "https://abai.kz/post/81039"
DATE: 20.11.2018
AUTHOR(s): Abai.kz
TOTAL WORDS: 115
TEXT: Қазақстан Республикасы Президенті Әкімшілігінің келісімімен Түркістан облысының әкімі Ж.Түймебаевтың өкімімен Түркістан облысы әкімінің орынбасары болып Отарбаев Мәлік Нұржанұлы тағайындалды. Бұл туралы Түркістан облысы әкімінің баспасөз қызметі хабарлады. Мәлік Нұржанұлы 1980 жылы 2 ақпанда Жамбыл облысы, Ақжар ауылында туылған. Еңбек жолын 2001 жылы Әл-Фараби атындағы Қазақ Ұлттық университетінің Халықаралық қатынастар факультетінде стажер-зерттеуші болып бастаған. 2003 - 2016 жылдар аралығында Әл-Фараби атындағы Қазақ Ұлттық университетінің  Халықаралық қатынастар факультетінде аспирант, «Диалог» Еуразия-Қазақстан» журналының жауапты хатшысы, бас редакторы, бас үйлестірушісі, Қазақстан Жазушылар одағына қарасты «Қаламгер» журналының бас үйлестірушісі Қазақстан Республикасы Мәдениет және спорт  министрлігінің Халықаралық түркі мәдениетін дамыту ТҮРКСОЙ ұйымындағы өкілі болып қызметтер атқарған. 2016 жылғы сәуір айынан Қазақстан Республикасы Түркия Республикасындағы елшілігінің Үшінші хатшысы лауазымын атқарып келді. Abai.kz
